ไฮบ์

**บริษัท ไฮบ์ จำกัด** (; ) เป็นบริษัทข้ามชาติของเกาหลีใต้ ก่อตั้งเมื่อปี ค.ศ. 2005 โดยพัง ชี-ฮย็อก ในชื่อ บริษัท บิกฮิตเอนเตอร์เทนเมนต์ จำกัด

บริษัทดำเนินงานในฐานะค่ายเพลง ตัวแทนผู้มีความสามารถ บริษัทผลิตเพลง การจัดอีเวนต์ บริษัทผลิตคอนเสิร์ต และผู้จัดจำหน่ายเพลง บริษัทมีบริษัทย่อยหลายแห่ง ได้แก่ บิกฮิตมิวสิก ซอร์ซมิวสิก เพลดิสเอนเตอร์เทนเมนต์ บีลิฟต์แล็บ เคโอซีเอนเตอร์เทนเมนต์ และอาดอร์ หรือเรียกรวมกันว่าไฮบ์เลเบิลส์

## ประวัติ
### 2005–2021: บิกฮิตเอนเตอร์เทนเมนต์

### 2021–ปัจจุบัน: ไฮบ์คอร์ปอเรชัน
ในสัปดาห์ที่สองของเดือนมีนาคม บิกฮิตประกาศรีแบรนด์เป็นบริษัทด้านไลฟ์สไตล์บันเทิงภายใต้ชื่อ ไฮบ์คอร์ปอเรชัน เมื่อวันที่ 19 มีนาคม บริษัทได้เผยแพร่งานนำเสนอทางออนไลน์โดยมีรายละเอียดการปรับโครงสร้างองค์กรและระบุว่าชื่อ "บิกฮิตเอนเตอร์เทนเมต์" (ซึ่งเกี่ยวข้องกับการดำเนินงานด้านเพลง) จะกลายเป็นบิกฮิตมิวสิก ภายใต้ค่ายใหม่ของไฮบ์ ซึ่งการเปลี่ยนชื่อนี้ขึ้นอยู่กับการประชุมผู้ถือหุ้นเมื่อวันที่ 30 มีนาคม งานนำเสนอยังให้ภาพรวมถึงการออกแบบสำนักงานใหญ่ที่เพิ่งสร้างเสร็จใหม่ของไฮบ์ซึ่งตั้งอยู่ในยงซันเทรดเซ็นเตอร์ ในเขตยงซัน ซึ่งบริษัทได้ย้ายสำนักงานอย่างเป็นทางการเมื่อวันที่ 22 มีนาคม

การรีแบรนด์ครั้งนี้มีผลเมื่อวันที่ 31 มีนาคม ค.ศ. 2021

## แผนกและบริษัทย่อย
### แผนกธุรกิจ

ไฮบ์ประกอบด้วยสามเสาหลัก ได้แก่ ดนตรี แพลตฟอร์ม และโครงการริเริ่มสร้างการเติบโตในอนาคตที่ขับเคลื่อนด้วยเทคโนโลยี ภายใต้แต่ละแผนกจะมีบริษัทในเครือของบริษัทแม่ที่เป็นเจ้าของทั้งหมดหรือบางส่วน

#### ดนตรี

thumb|โลโกของไฮบ์เลเบิลส์|class=skin-invert

แผนกผลิตความบันเทิงและดนตรี ก่อนที่จะมีการรีแบรนด์แผนกนี้เป็นที่รู้จักกันในชื่อ บิกฮิตเลเบิลส์ โดยบริษัทย่อยภายในแผนกจะดำเนินการโดยอิสระจากไฮบ์คอร์ปอเรชัน แต่ได้รับการสนับสนุนด้านความสร้างสรรค์
* บิกฮิตมิวสิก
** บีทีเอส
*** อาร์เอ็ม
*** อากัสดี 
*** เจ-โฮป
*** จิน
*** จีมิน
*** จ็องกุก
*** วี
** ทีบายที
** อี ฮย็อน

** คอร์ติส
* ซอร์ซมิวสิก
** เลเซราฟิม
* บีลิฟต์แล็บ
** เอนไฮเพน
** ไอลิท
* เพลดิสเอนเตอร์เทนเมนต์
** เซเวนทีน
*** บีเอสเอส

*** JxW
*** HxW
*** CxM
** ฮวัง มิน-ฮย็อน
** บ็อมจู
** ทูอัส
* เคโอซีเอนเตอร์เทนเมนต์
** จีโค
** บอยเน็กซ์ดอร์
* ADOR
** นิวจีนส์

#### โครงการริเริ่มสร้างการเติบโตในอนาคตที่ขับเคลื่อนด้วยเทคโนโลยี

แผนก "โครงการริเริ่มสร้างการเติบโตในอนาคตที่ขับเคลื่อนด้วยเทคโนโลยี" ประกอบด้วยหน่วยงานธุรกิจเฉพาะสำหรับเนื้อหาวิดีโอ ทรัพย์สินทางปัญญา การเรียนรู้ และเกม ซึ่งธุรกิจระดับรองและระดับอุดมศึกษาถูกสร้างขึ้นตามผลงานสร้างสรรค์ของแต่ละค่าย ในเดือนพฤษภาคม ค.ศ. 2021 ไฮบ์อีดียูได้ลงนามในข้อตกลงทางธุรกิจกับมูลนิธิการศึกษาภาษาเกาหลีนานาชาติ (IKLEF) เพื่อพัฒนาหนังสือเรียนภาษาเกาหลีสำหรับแจกจ่ายให้กับโรงเรียนประถมและมัธยมในต่างประเทศผ่านกระทรวงศึกษาธิการโดยเริ่มตั้งแต่ปี ค.ศ. 2022 เนื้อหาออนไลน์และออฟไลน์อื่น ๆ จะถูกสร้างขึ้นโดยใช้ทรัพย์สินทางปัญญาของบีทีเอส เพื่อตอบสนองต่อความต้องการที่เพิ่มขึ้นสำหรับการศึกษาภาษาเกาหลีในต่างประเทศ วันที่ 2 กรกฎาคม ค.ศ. 2021 มีการประกาศว่าไฮบ์ 360 และไฮบ์ไอพี ได้ถูกยุบและรวมเป็นไฮบ์ วันที่ 22 มิถุนายน ค.ศ. 2022 บริษัทเค้กประกาศว่าได้เข้าซื้อกิจการ Hybe Edu เมื่อวันที่ 1 มิถุนายน แต่จะยังคงดำเนินกิจกรรมเดิมต่อไป วันที่ 1 กรกฎาคม ค.ศ. 2025 Hybe IM ได้เปลี่ยนชื่อเป็น Drimage
* Hybe 360
* Hybe IPX
* Hybe Brand Synergy
* Hybe NEB
* Hybe Media Studio
* Supertone
* Hybe Edu (เดิมคือ beORIGIN Co., Ltd.)
* Drimage (เดิมคือ Superb และ Hybe IM)

#### แฟลตฟอมส์

ไฮบ์แฟลตฟอมส์เป็นแผนกเทคโนโลยี จัดการแพลตฟอร์มเครือข่ายสังคมและความบันเทิงอย่าง วีเวิร์ส ซึ่งทำหน้าที่เป็นศูนย์กลางในการเชื่อมต่อและขยายเนื้อหาและบริการทั้งหมดของไฮบ์ ในเดือนพฤษภาคม ค.ศ. 2021 บริษัทวีเวิร์สได้ลงทุนในบริษัทสตาร์ทอัปเฟบของสหรัฐ ซึ่งเป็นแพลตฟอร์ม F2F สำหรับแฟนคลับ ซึ่งเป็นส่วนหนึ่งของแผนการเสริมสร้างโอกาสทางธุรกิจในพื้นที่ดังกล่าว
* Weverse Company
** วีเวิร์ส

### ไฮบ์อเมริกา
ก่อนการรีแบรนด์ บริษัทย่อยมีชื่อเรียกว่า บิกฮิตอเมริกา ต่อมาไฮบ์คอร์ปอเรชันได้ซื้อหุ้นทั้งหมด 1.7 ล้านล้านวอน (1.5 พันล้านดอลลาร์สหรัฐ) ของบิกฮิตอเมริกา กลายมาเป็นบริษัทย่อยในเครือ และกลายเป็นไฮบ์อเมริกา ซึ่งนี่เป็นการเตรียมเข้าซื้อกิจการอีทากาโฮลดิงส์ ของไฮบ์คอร์ปอเรชันผ่านไฮบ์อเมริกา บีเอชโอดิสซีย์เมอร์เจอร์ซับก่อตั้งขึ้นในฐานะบริษัทย่อยของไฮบ์อเมริกาเพื่ออำนวยความสะดวกในการซื้อกิจการอีทากา เมื่อสรุปแล้ว อีทากาจะกลายเป็นบริษัทย่อยของไฮบ์อเมริกา หลังจากนั้นบีเอชโอดิสซีย์จะถูกยุบ การควบรวมกิจการจะถือว่าเสร็จสิ้นในไตรมาสแรกของปี ค.ศ. 2021 ตามรายงานรายได้ประจำไตรมาสที่เผยแพร่ในวันที่ 14 พฤษภาคม

ในเดือนกรกฎาคม ยุนได้รับการแต่งตั้งเป็นซีอีโอร่วมของไฮบ์อเมริการ่วมกับเบราน์ ทั้งสองร่วมกันจัดการการดำเนินงานในสหรัฐ โดยยุนรับผิดชอบ "การปรับรูปแบบธุรกิจเคป็อปของไฮบ์ในสหรัฐอเมริกา" และ "ดูแลกระบวนการฝึกหัด การผลิต และการตลาดที่ค้นพบผู้มีความสามารถใหม่" ในขณะที่เบราน์มุ่งเน้นที่ "การเสริมความแข็งแกร่งให้กับสถานะของไฮบ์ในอุตสาหกรรมดนตรีของสหรัฐ" และ "การประสานความสามารถในการแข่งขันของบริษัท ในตลาดของอเมริกา" แจซัง อี ประธานเจ้าหน้าที่ฝ่ายกลยุทธ์ (CSO) ซึ่งเป็นผู้นำในการเข้าซื้อกิจการของอีทากา ได้รับแต่งตั้งให้เป็นประธานเจ้าหน้าที่ฝ่ายปฏิบัติการ (COO) ในระหว่างการบรรยายสรุปบริษัทของไฮบ์เมื่อวันที่ 4 พฤศจิกายน ไฮบ์อเมริกาได้ประกาศแผนการเปิดตัวเกิร์ลกรุประดับโลกวงใหม่โดยร่วมมือกับเกฟเฟน การออดิชันยังคงเปิดทั่วโลกจนถึงวันที่ 28 พฤศจิกายน บราวน์กลายเป็นซีอีโอเพียงคนเดียวในเดือนมกราคม ค.ศ. 2023 ต่อมาได้เป็นผู้นำในการเข้าซื้อบริษัทบันเทิงสัญชาติอเมริกันคิวซีมีเดียโฮลดิงส์ในเดือนกุมภาพันธ์ ในเดือนกรกฎาคม ค.ศ. 2025 บราวน์ได้ลาออกจากตำแหน่งซีอีโอของไฮบ์อเมริกา โดยไอแซค ลี ประธานของไฮบ์ ลาตินอเมริกา เข้ามาดำรงตำแหน่งแทน

* ไฮบ์ x เกฟเฟนเรเคิดส์
** แคตส์อาย
* อีทากาโฮลดิงส์
** อีทากาเลเบิลโฮลดิงส์
** แอตลาสมิวสิกพับบลิชชิง
** บิกมะชีนเลเบิลกรุป
*** แนชวิลล์ฮาร์เบอร์เรเคิดส์แอนด์เอนเตอร์เทนเมนต์
*** บิกมะชีนเร็กเคิดส์
*** บริษัทเดอะวาลอรีมิวสิก
*** บิกมะชีนมิวสิก
*** บิกมะชีนเรดิโอ
*** บิกมะชีน/จอห์น วาร์วาทอสเรเคิดส์
** มิธอสสตูดิโอส์
** เอสบีโปรเจกส์
*** เอสบีแมเนจเมนต์
*** สกูลบอยเอนเตอร์เทนเมนต์
**** สกูลบอยเรเคิดส์ (กับยูนิเวอร์แซลมิวสิกกรุป)
*** ชีบาพับบลิชชิง
*** ไซเลนต์แลปส์
*** เอสบีมิวสิกอาร์บีเอ็มจี
* คิวซีมีเดียโฮลดิงส์
** ควอลิตีคอนโทรลมิวสิก
** โสลิดฟาวเดชันเมเนจเมนต์
** ควอลิตีฟิมส์
** คิวซีสปอตส์

### ไฮบ์เจแปน

หลังจากการปรับโครงสร้างผู้นำครั้งที่สองของไฮบ์ในเดือนกรกฎาคม ค.ศ. 2021 บริษัทสาขาในญี่ปุ่น ได้แก่ ไฮบ์โซลูชันส์เจแปน และไฮบ์ทีแอนด์ดีเจแปน ได้ถูกรวมเข้าด้วยกันเพื่อสร้างสำนักงานใหญ่ประจำภูมิภาคในชื่อไฮบ์เจแปน โดยสาขาในญี่ปุ่นดำเนินงานในฐานะหน่วยงานอิสระภายใต้การบริหารของซีอีโอฮัน ฮย็อน-ร็อก อดีตซีอีโอของไฮบ์โซลูชันส์เจแปน โดยดูแลด้านการผลิตเพลง การเผยแพร่เพลง การจัดการลิขสิทธิ์เพลง การจัดการศิลปิน การค้นหาและพัฒนาความสามารถ ตลอดจนอำนวยความสะดวกในการเข้าสู่ตลาดญี่ปุ่นของศิลปินในเครือไฮบ์ ไฮบ์เลเบิลส์เจแปนเปิดตัวบอยกรุปแรก แอนด์ทีมในเดือนธันวาคม ค.ศ. 2022 การร่วมมือกับฮิโรโอมิ โทซากะจากเจโซลบราเธอร์สประกาศในปี ค.ศ. 2021 ส่งผลให้เกิดการก่อตั้งวงเกิร์ลกรุปมูนไชลด์ ซึ่งเปิดตัวในปี ค.ศ. 2023 โดยไฮบ์เลเบิลส์เจแปนร่วมผลิตกับแอลดีเอชเจแปน

ในปี ค.ศ. 2025 ไฮบ์เลเบิลส์เจแปนเปลี่ยนชื่อเป็นวายเอ็กซ์เลเบิลส์. และในเดือนมกราคม ค.ศ. 2026 ไฮบ์เจแปนได้เปิดตัวค่ายเพลงใหม่ JCONIC โดยมีเป้าหมายในการสร้างไอคอนแห่งยุคสมัยจากประเทศญี่ปุ่น

#### เลเบิลส์
* 
** แอนด์ทีม
* JCONIC Labels
** Aoen

#### โซลูชันส์
* Hybe Solutions Japan
* Hybe T&D Japan

### ไฮบ์ลาตินอเมริกา
ในเดือนพฤศจิกายน ค.ศ. 2023 ไฮบ์ประกาศการก่อตั้งแผนกเพลงละตินของตนในชื่อ**ไฮบ์ลาตินอเมริกา** โดยมีสำนักงานอยู่ในเม็กซิโกซิตี ลอสแอนเจลิส และไมอามี J.H. Kah อดีตรองประธานของวายจีเอนเตอร์เทนเมนต์ได้รับการแต่งตั้งเป็นซีอีโอ หลังจากที่บริษัทได้ยืนยันการเข้าซื้อกิจการเอ็กไซล์คอนเทนต์แล้ว ในเดือนมีนาคม ค.ศ. 2024 เฟอร์นันโด เกรดิอากา ซึ่งเคยดำรงตำแหน่งผู้บริหารที่อีเอ็มไอ-ยูนิเวอร์แซลมิวสิกเม็กซิโก ได้รับการแต่งตั้งให้เป็นผู้จัดการทั่วไปของไฮบ์ลาตินอเมริกา ทีมผู้บริหารยังประกอบด้วย ไอแซค ลี ในตำแหน่งประธานกรรมการ และ Juan S. Arenas ในตำแหน่งประธานเจ้าหน้าที่ฝ่ายปฏิบัติการ

ในเดือนมิถุนายน ค.ศ. 2024 เอ็กไซล์มิวสิกได้เปลี่ยนชื่อเป็นซาร์ปาโซและย้ายที่ตั้งไปยังไมอามี ขณะที่บริการพอดแคสต์ของบริษัทได้เปลี่ยนชื่อเป็น Ajá Podcasts นอกจากนี้ยังมีการประกาศจัดตั้งค่ายเพลงใหม่ในชื่อโดเซมิลมิวสิก

ไฮบ์ลาตินอเมริกาจะดำเนินงานภายใต้แบรนด์โดเซมิลและซาร์ปาโซ โดยมีเป้าหมายที่จะผสานโมเดลการพัฒนาเคป็อปของไฮบ์ เข้ากับกลยุทธ์ในท้องถิ่นเพื่อเจาะตลาดในเม็กซิโกและชุมชนชาวฮิสแปนิกในสหรัฐอเมริกา แผนกนี้ดูแลศิลปินต่าง ๆ เช่น โมรัตและแดดดีแยงกี และดำเนินงานเป็นตัวแทนจัดทัวร์สำหรับศิลปินอย่าง Quevedo และ Cypress Hill

โครงการต่าง ๆ ของบริษัท ได้แก่ *[[Santos Bravos]]* ซึ่งเป็นรายการเรียลลิตีเพื่อคัดเลือกกลุ่มดนตรีลาตินป็อปชายล้วน และ *[[Pase a la Fama]]* ซึ่งเป็นการแข่งขันที่ทำร่วมกับเตเลมุนโด เพื่อคัดเลือกสมาชิกกลุ่มที่จะทำแนว Regional Mexican นอกจากนี้ แผนกยังได้เปิดตัว HYBE Experience ซึ่งเป็นนิทรรศการเชิงโต้ตอบในเมืองเม็กซิโกซิตี

### ไฮบ์ไชนา
ไฮบ์ไชนาก่อตั้งขึ้นเมื่อวันที่ 2 เมษายน ค.ศ. 2025

### ไฮบ์อินเดีย
วันที่ 23 กันยายน ค.ศ. 2025 ไฮบ์ได้ก่อตั้งบริษัทลูกในอินเดียชื่อ *HYBE India Entertainment Pvt. Ltd.* ซึ่งตั้งอยู่ที่เมืองมุมไบ บริษัทมีเป้าหมายที่จะพัฒนาความสามารถของคนในท้องถิ่นผ่านการคัดเลือกและโครงการฝึกอบรม โดยเชื่อมโยงศิลปินที่เกิดในอินเดียกับผู้ชมทั่วโลก ไฮบ์บรรยายถึงเมืองมุมไบว่าเป็น "ศูนย์กลางทางวัฒนธรรมและความบันเทิงที่ครอบคลุมอุตสาหกรรมภาพยนตร์บอลลีวูด ศิลปะร่วมสมัย และศิลปะการแสดงที่หลากหลาย" พร้อมเปิดตัวสโลแกน "*ที่ซึ่งเสียงของชาวอินเดียกลายเป็นเรื่องราวระดับโลก*" คาดว่าสาขานี้จะช่วยส่งเสริมวงการเพลงไอป็อปที่กำลังเติบโตในอุตสาหกรรมดนตรีของอินเดีย ผ่านการดำเนินกิจกรรมในอินเดีย

## อดีตศิลปิน
* ADOR
** แดเนียล
* Naeco
** ยูรินะ ฮิราเตะ
* เพลดิสเอนเตอร์เทนเมนต์
** นิวอิสต์
** ฟรอมิสไนน์
* ซอร์ซมิวสิก
** จีเฟรนด์

## ความขัดแย้ง
### ความขัดแย้งกับมิน ฮี-จิน
เมื่อวันที่ 22 เมษายน 2024 ไฮบ์ได้ขอให้มิน ฮี-จิน ซีอีโอของอาดอร์ซึ่งเป็นค่ายเพลงย่อยของพวกเขาลาออกจากตำแหน่ง หลังจากที่มีการตรวจสอบท่ามกลางข้อกล่าวหาว่ามิน ฮี-จิน พยายามทำให้อาดอร์เป็นอิสระ มินออกแถลงการณ์ปฏิเสธข้อกล่าวหาดังกล่าว และยังกล่าวหาว่าไฮบ์มองข้ามความคล้ายคลึงกันระหว่างนิวจีนส์ และไอลิท ซึ่งเป็นเกิร์ลกรุ๊ปที่เปิดตัวในเดือนมีนาคม 2024 ภายใต้สังกัด Belift Lab ซึ่งเป็นค่ายเพลงย่อยของไฮบ์ ในคำแถลงการณ์ของเธอ เธอได้กล่าวหาไฮบ์และ Belift ว่าปฏิเสธที่จะยอมรับข้อกล่าวหาที่ว่าไอลิทลอกเลียนภาพลักษณ์ของนิวจีนส์ตั้งแต่แนวเพลงไปจนถึงสไตล์ซึ่งสร้างความสับสนให้กับแฟน ๆ และกำลังบั่นทอนความสำเร็จของวง มูลค่าหุ้นของไฮบ์ลดลง 8.03% หลังจากข่าวนี้

ไฮบ์ได้แจ้งความมิน ฮี-จินกับตำรวจอย่างเป็นทางการในข้อหา "ละเมิดความไว้วางใจ" เมื่อวันที่ 24 เมษายน หลังจากที่ได้รับหลักฐานจากการตรวจสอบว่าเธอกำลังพยายามเข้าบริหารค่ายเพลงดังกล่าว ต่อมา ไฮบ์ได้เผยแพร่ข้อความระหว่างมินและรองประธานเจ้าหน้าที่บริหารของอาดอร์ โดยระบุถึงวิธีการต่าง ๆ ในการเข้าควบคุมค่ายเพลง ไฮบ์ยังกล่าวอีกว่าพวกเขาวางแผนที่จะพบกับตัวแทนทางกฎหมายของสมาชิกวงนิวจีนส์เพื่อหารือเกี่ยวกับการให้การดูแลด้านจิตใจและอารมณ์เพื่อสนับสนุนให้พวกเขากลับมาประสบความสำเร็จในอนาคต นอกจากนี้ยังมีการประกาศด้วยว่านิวจีนส์ซึ่งมีกำหนดจะปล่อยซิงเกิลใหม่ในเดือนพฤษภาคม จะดำเนินกิจกรรมต่าง ๆ ตามแผนเดิม

เมื่อวันที่ 25 เมษายน ซึ่งเป็นเวลา 7 ชั่วโมงภายหลังการแจ้งความ มินได้จัดการแถลงข่าวฉุกเฉินเพื่อปฏิเสธข้อกล่าวหาที่มีต่อเธอ ในระหว่างการแถลงข่าว เธอได้แบ่งปันข้อความที่แลกเปลี่ยนกันระหว่างเธอ พัง ชี-ฮย็อก และพัก จี-ว็อน ซีอีโอของบริษัทไฮบ์ โดยมีบางข้อความที่พังกล่าวถึงวงต่าง ๆ นอกบริษัทไฮบ์ด้วย เธอได้กล่าวหาไฮบ์ว่าแต่งคำพูดของเธอขึ้นมา และเปิดเผยว่าเธอเคยยื่นรายงานให้ตรวจสอบภายในมาก่อน เนื่องจากบริษัทไม่ได้ตอบสนองต่อความกังวลของเธอเกี่ยวกับการปฏิบัติต่อนิวจีนส์และเธอในฐานะโปรดิวเซอร์ อย่างไรก็ตาม ฝ่ายบริหารกลับเพิกเฉยต่อเรื่องนี้ ปัญหาเกี่ยวกับความเป็นผู้นำของไฮบ์ก็ถูกเปิดเผยขึ้นเมื่อมินกล่าวหาว่าพังพยายามควบคุมค่ายเพลงย่อยทั้งหมดของไฮบ์และลบล้างความเป็นเอกลักษณ์ของพวกเขา มินยังบอกอีกว่าเธอยินดีที่จะคุยกับพังหรือพักแต่พวกเขาไม่เคยรับปากเลย

ไฮบ์ขอให้อาดอร์จัดการประชุมคณะกรรมการบริหารในวันที่ 30 เมษายน หากสมาชิกคณะกรรมการบริหารปฏิเสธที่จะเข้าร่วม ก็จะมีการยื่นคำร้องต่อศาลเพื่อเปิดการประชุมผู้ถือหุ้นของค่ายเพลงดังกล่าว บริษัทได้ปฏิเสธข้อกล่าวอ้างทั้งหมดของมิน พร้อมทั้งระบุเพิ่มเติมว่าเธอควรตอบสนองต่อการตรวจสอบและลาออกจากตำแหน่งทันที หลังจากการพิจารณาคดีในวันที่ 30 พฤษภาคม คำสั่งในการห้ามไม่ให้ไฮบ์ใช้สิทธิ์ลงคะแนนเพื่อไล่เธอออกก็มีผลบังคับใช้ หากไฮบ์ละเมิดคำสั่งและไล่เธอออก พวกเขาจะต้องจ่ายค่าชดเชย 

### การซื้อขายข้อมูลภายใน
ในเดือนมิถุนายน 2024 อัยการเกาหลีใต้ได้ฟ้องร้องพนักงานของบริษัทในเครือไฮบ์จำนวน 3 รายในข้อหาซื้อขายข้อมูลภายใน พวกเขาถูกกล่าวหาว่าขายหุ้นในบริษัทก่อนที่สมาชิกวงบีทีเอสจะประกาศว่าพวกเขาจะหยุดพักในวันที่ 14 มิถุนายน 2022 อัยการระบุว่าพนักงานดำเนินการโดยทราบเรื่องประกาศดังกล่าวล่วงหน้า จึงสามารถหลีกเลี่ยงการสูญเสียมูลค่าตั้งแต่ 24,000 เหรียญไปจนถึงมากกว่า 108,000 เหรียญ

## ผลงานการแสดง
### สารคดี
* *Pop Star Academy: Katseye* (2024) (กับอินเตอร์สโคปฟิมส์ (โพลีแกรมเอนเตอร์เทนเมนต์) และ บอร์ดวอค์กพิกเจอร์ส)

### ละคร
* *[[Begins Youth]]* (2024) (กับโชร็อคบีมมีเดีย)

### นิทรรศการ
* "Hybe Insight" (2021–2023) ในเกาหลีใต้

### เรียลลิตีและวาไรตี
* *[[ไอ-แลนด์]]* (2020 เอ็มเน็ต) (กับซีเจ อีเอ็นเอ็มและสตูดิโอเทกวัน)
* *[[&Audition – The Howling]]* (2022, ฮูลูเจแปนและช่องยูทูบ Hybe Labels)
* *[[R U Next?]]* (2023, เจทีบีซีและบีลิฟต์แล็บ)
* *[[R U Next?]]* (2023, เจทีบีซี) (กับบีลิฟต์แล็บ, สตูดิโอแจม, มัชรูมคอมพานี และวายเคมีเดียพลัส)
* *World Scout: The Final Piece* (2025)

## คอนเสิร์ตและเทศกาล

## หมายเหตุ

## อ้างอิง

## แหล่งข้อมูลอื่น
* 

หมวดหมู่:ค่ายเพลงเกาหลีใต้
หมวดหมู่:บริษัทการบันเทิงที่ก่อตั้งในปี พ.ศ. 2548
หมวดหมู่:บริษัทในโซล
หมวดหมู่:บริษัทจดทะเบียนในตลาดหลักทรัพย์เกาหลี
หมวดหมู่:ค่ายเพลงเคป็อป
หมวดหมู่:ค่ายเพลงที่ก่อตั้งในปี พ.ศ. 2548
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2563